# Отчет за дейността на НЧ „Отец Паисий-1928” с.Избул

# за 2023година

# Българското читалище се възприема от населението като културна институция и е доказала, че е необходима за съхранение и развитие на българските традиции и обичаи.

# Във своето вече 95 години съществуване НЧ „Отец Паисий - 1928“ се е превърнало в основна клетка на културата със своето място и роля в живота на местната общност. Читалището е не само традиционната културно - просветна организация, но и институция, която отговаря за съвременните изисквания, за бърз достъп до информация. Особено внимание се обръща на взаимовръзката между поколенията, най вече с оглед задоволяване на потребностите на младите хора.

# Управляващ орган на читалището е читалищното настоятелство, което се състои от пет члена, с председател: Мехнур Мехмед Мустафа.

# Дейности:

# Библиотечна дейност - Читалищната библиотека винаги е била една от приоритетите на читалищното настоятелство. Народно читалище „Отец Паисий-1928” разполага с работеща библиотека с библиотечен фонд 5 177 книги за 2023год.

# Регистрирани читатели 62 броя, от които до 14 годишна възраст - 15 броя.

# За популяризиране на дейността и фонда си, читалищната библиотека организира:

# - културни мероприятия, свързани с книгата;

# - подрежда витрини и изложби от произведения на писатели, родени през месеци - Христо Ботев; Пейо Яворов; Христо Смирненски; Елисавета Багряна; Максим Горки и др.

# - работи с най-малките деца, с цел да поощри децата и да ги въведе в чудния свят на книгите.

# През отчетната година, новозакупената литература е по проект МК „Българските библиотеки - съвременни центрове за четене и информираност” 2022год.

# Липсващата литература предоставяме на читателите от читалищна библиотека „Иван Радов” гр.Нови пазар.

# През отчетния период - през м. септември участвахме на една среща в с.Енево; общ:Нови пазар, с писатели работещи в издателство Захари Стоянов, от където имаме закупена нова литература.

# Художествено-творческа дейност - Любителска-художествена дейност в читалището през отчетния период успя да запази броя на състава на работещите колективи: ЖФГ „Здравец”; ДГ „Изворче”; Коледари и Лазарки.

# Лазарската и Коледарската група на Лазаров ден и на Коледа доставиха удоволствие на жителите на с.Избул. Облечени в народни носии децата пяха и играха за здраве и берекет, на всички благословиха домовете посрещани от любезни домакини. Женската група има изяви само в селото и в с.Върбяне; общ:Каспичан. Можем да се похвалим, че има присъединили се нови самодейци. Всички участници в тези групи със своето присъствие дават приноса си за организиране на разнообразни културни инициативи в селото.

# Културно-масови мероприятия - работим по план - програма за 2023г. Читалището организира традиционни празници и чествания свързани с местния и националния календар. Работим съвместно с ДГ „Горска теменужка“ с.Избул, Пенсионерски клубове и групи от съседни села. Проведохме обичаите „Бабин ден“; „Трифон зарезан“; „Баба Марта“; „Великден“ и др. Отбелязахме съвместно с ДГ „Горска теменужка“ с.Избул - „6-ти май“; „24-ти май“ и „1-ви юни“ и др. През лятото работим с децата, по план - програма. Имаме организирани тържества по случай „1-ва пролет“; „Празник на селото - събор“; „95години от основаването на читалището“ и „Новогодишно тържество“. Имаме участие в „VI-ти фестивал на плодородието“ в с.Върбяне; общ:Каспичан - 1-во място тестени изделия. „1-ви октомври - ден на пенсионера, поезията и музиката“ - проведохме среща с пенсионерите от селото и посетихме най-възрастния жител на селото. „1-ви ноември - Ден на народните будители“ - рецитал в читалището. „21 ноември - Ден на християнското семействотво“ посетихме сем. Лиляна и Пенчо Петкови.

# Най-голяма заслуга за културния подем се пада на баба Еленка Данаилова - дългогодишен самодеец към читалището.

# Читалищната дейност ще продължи да съществува, защото хората имат нужда от нея.

# Ние сме тези, които трябва да заличим всяка граница между хората и да ги социолизираме. Читалищните служители са именно хората, които защитават тези интереси и задоволяват духовните потребности на всички идващи в читалището.

# Финансиране:

# През 2023година НЧ „Отец Паисий - 1928” е получило държавна субсидия за една бройка и други приходи: от рента и членски внос.

# Материална база: Цялата сграда се нуждае от ремонт.

# Изготвил: Председател

# /Мирям Мехмед/ /Мехнур М. Мустафа/

# ОРГАНИ НА УПРАВЛЕНИЕ

# ЧИТАЛИЩНО НАСТОЯТЕЛСТВО:

# 1. МЕХНУР МЕХМЕД МУСТАФА - ПРЕДСЕДАТЕЛ

# 2. ВАСВИ ДЖЕЛИЛ СЮЛЮМАН - ЧЛЕН

# 3. РЕКШЕН МИДАИМ ОСМАН - ЧЛЕН

# 4. НЕРМАН ФИКРЕТ ИБРАХИМ - ЧЛЕН 5. ЛИЛЯНА ХРИСТОВА ПЕТКОВА - ЧЛЕН

# ПРОВЕРИТЕЛНА КОМИСИЯ:

# 1. СЕВИЛДЖАН АЛИ ИБРЯМ - ЧЛЕН

# 2. САБРИЯ ЮСЕИН САЛИ - ЧЛЕН

# 3. ЕМЕЛ АХМЕД ИСМАИЛ - ЧЛЕН

# СЕКРЕТАР: МИРЯМ ХЪРФАН МЕХЕМД